Ministrul justiţiei Tudorel Toader precizează marţi, într-o postare pe Facebook, că nu intenţionează să demisioneze, după ce presa a relatat despre demersurile sale în vederea obţinerii unui post de notar public la Iaşi şi după ce preşedintele PSD Liviu Dragnea şi-a exprimat nemulţumirea în legătură cu gestul său.

Foto: INQUAM_Octav Ganea

Citiţi şi: Dăncilă şi Regele. Muşamalizarea afacerii Vâlcov

„Simple precizări! După încetarea mandatului că urmare a expirării termenului pentru care a fost numit, judecătorul Curții Constituționale poate opta pentru intrarea în avocatură sau notariat, fără examen - art. 69 aln 4) din Legea nr. 168/ 2018, pentru modificarea și completarea Legii nr. 47/ 1992 privind organizarea și funcționarea Curții Constituționale, publicată în Monitorul Oficial al României, nr. 595 din 12 iulie 2018. Nu intenționez să demisionez de la Ministerul Justiției”, scrie Tudorel Toader.

Citiți și:

Tudorel Toader vrea să devină notar. Controversele cererii sale

Liviu Dragnea, nemulțumit de Tudorel Toader. Ce spune despre o posibilă remaniere

Ministrul Justiţiei Tudorel Toader a cerut admiterea în Uniunea Notarilor Publici, fără examen, la Iaşi, lucru permis, întrucât are calitatea de fost judecător al Curţii Constituţionale. Ulterior, ministrul a cerut suspendarea din Uniunea Notarilor, pentru a nu se afla în incompatibilitate. Ordinul prin care a fost pusă în aplicare decizia de admitere a solicitării lui Tudorel Toader, fiind instituit un post de notar la Iaşi pentru un judecător CCR, a fost emis o săptămână mai târziu, fiind semnat de secretarul de stat în Ministerul Justiţiei Nicolae Liviu Popa.